CELEX: 62017CA0492
Language: et
Date: 2018-12-13 00:00:00
Title: Kohtuasi C-492/17: Euroopa Kohtu (neljas koda) 13. detsembri 2018. aasta otsus (Landgericht Tübingeni eelotsusetaotlus – Saksamaa) – Südwestrundfunk versus Tilo Rittinger, Patric Wolter, Harald Zastera, Dagmar Fahner, Layla Sofan, Marc Schulte (Eelotsusetaotlus — Riigiabi — ELTL artikli 107 lõige 1 — ELTL artikli 108 lõige 3 — Avalik-õiguslikud ringhäälinguorganisatsioonid — Rahastamine — Liikmesriigi õigusnormid, mis kohustavad kõiki riigi territooriumil eluaset omavaid täisealisi isikuid maksma avalik-õiguslikele ringhäälinguettevõtjatele tasu)

18.2.2019   
            
            
               ET
            
            
               Euroopa Liidu Teataja
            
            
               C 65/13
            
         
      Euroopa Kohtu (neljas koda) 13. detsembri 2018. aasta otsus (Landgericht Tübingeni eelotsusetaotlus – Saksamaa) – Südwestrundfunk versus Tilo Rittinger, Patric Wolter, Harald Zastera, Dagmar Fahner, Layla Sofan, Marc Schulte
      (Kohtuasi C-492/17) (1)
      
      ((Eelotsusetaotlus - Riigiabi - ELTL artikli 107 lõige 1 - ELTL artikli 108 lõige 3 - Avalik-õiguslikud ringhäälinguorganisatsioonid - Rahastamine - Liikmesriigi õigusnormid, mis kohustavad kõiki riigi territooriumil eluaset omavaid täisealisi isikuid maksma avalik-õiguslikele ringhäälinguettevõtjatele tasu))
      (2019/C 65/15)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Tübingen
      
         Põhikohtuasja pooled
      
      
         Hageja: Südwestrundfunk
      
         Kostjad: Tilo Rittinger, Patric Wolter, Harald Zastera, Dagmar Fahner, Layla Sofan, Marc Schulte
      
         Resolutsioon
      
      
                  1.
               
               
                  Nõukogu 22. märtsi 1999. aasta määruse nr 659/1999, millega kehtestatakse üksikasjalikud eeskirjad [ELTL artikli 108] kohaldamiseks, artikli 1 punkti c tuleb tõlgendada nii, et liikmesriigi avalik-õigusliku ringhäälingu rahastamise aluste muutmine, mis sellisel juhul nagu põhikohtuasjas seisneb audiovisuaaltasu, mille maksmise kohustus tekib ringhäälinguvastuvõtja omamise korral, asendamises audiovisuaaltasuga, mille maksmise kohustus tekib eluaseme või püsiva tegevuskoha kasutamise tõttu, ei ole selle sätte tähenduses olemasoleva abi muutmine, millest tuleb ELTL artikli 108 lõike 3 alusel komisjonile teatada.
               
            
                  2.
               
               
                  ELTL artikleid 107 ja 108 tuleb tõlgendada nii, et nendega ei ole vastuolus sellised liikmesriigi õigusnormid, nagu on arutusel põhikohtuasjas ja mis annavad avalik-õiguslikule ringhäälinguettevõtjale üldisest regulatsioonist erandit tegeva õiguse viia ise läbi audiovisuaaltasu rahuldamata nõuete sundtäitmine.
               
            
         (1)  ELT C 402, 27.11.2017.